
Τετάρτη, 5 Οκτωβρίου 2011
«Πρόγραμμα Μαθητείας Αποφοίτων ΕΠΑΛ, ΕΠΑΣ και ΙΕΚ για Απόκτηση Επαγγελματικής Εμπειρίας» 

Το Υπουργείο Παιδείας, μέσω του Επιχειρησιακού Προγράμματος «Εκπαίδευση και Διά Βίου Μάθηση», με τη συγχρηματοδότηση του Ευρωπαϊκού Κοινωνικού Ταμείου, χρηματοδοτεί Πρόγραμμα μέσω του οποίου θα παρέχεται η δυνατότητα σε νέους οι οποίοι έχουν αποφοιτήσει τα τελευταία δύο χρόνια από ΕΠΑΛ, ΕΠΑΣ και ΙΕΚ να συμμετάσχουν σε προγράμματα μαθητείας 4-6 μηνών σε επιχειρήσεις σχετικές με τον κλάδο των σπουδών τους. 
Η έναρξη υλοποίησης του Προγράμματος αναμένεται για τον Δεκέμβριο 2011.

Σε κάθε μαθητευόμενο θα καταβάλλεται από το Υπουργείο Παιδείας, μέσω του Επιχειρησιακού Προγράμματος «Εκπαίδευση και Διά Βίου Μάθηση», υποτροφία εύλογου ποσού για κάθε μήνα μαθητείας. 
Στόχος του νέου προγράμματος μαθητείας είναι να στηρίξει τους αποφοίτους τεχνικής εκπαίδευσης και κατάρτισης να αποκτήσουν επαγγελματική εμπειρία μέσω απασχόλησης στον παραγωγικό τομέα - σε επιχειρήσεις κλάδων σχετικές με τις σπουδές τους -  έτσι ώστε να ενισχύσουν τις  γνώσεις και τις δεξιότητές τους και να είναι καλύτερα προετοιμασμένοι για την αγορά εργασίας. 
Για την αποτελεσματικότερη υλοποίηση του όλου Προγράμματος θα αξιοποιηθεί ηλεκτρονική πλατφόρμα όπου θα είναι εγγεγραμμένες επιχειρήσεις που θα προσφέρουν θέσεις μαθητείας και μέσω της οποίας θα γίνεται από τους ενδιαφερόμενους νέους η επιλογή των θέσεων μαθητείας
Στο πλαίσιο αυτό, δημοσιεύτηκε από την Ειδική Υπηρεσία Διαχείρισης του Επιχειρησιακού Προγράμματος «Εκπαίδευση και Δια Βίου Μάθηση» Πρόσκληση με τίτλο: «Πρόγραμμα Μαθητείας Αποφοίτων ΕΠΑΛ, ΕΠΑΣ και ΙΕΚ για Απόκτηση Επαγγελματικής Εμπειρίας»» με φορέα υλοποίησης την Ειδική Υπηρεσία Εφαρμογής Εκπαιδευτικών Δράσεων του Υπουργείου Παιδείας Δ.Β.Μ.Θ. 

Σχετικώς: www.edulll.gr
